CONVOCATORIA DUNHA BOLSA PARA TAREFAS DE ANIMACIÓN SOCIOCULTURAL E TURÍSTICA
ADMINISTRACIÓN LOCAL — Municipal — Caldas de Reis (Bolsa de práctica laboral, 16/05/2018)

De conformidade co disposto por Resolución da Alcaldía de data 10 de maio de 2018, fanse públicas as BASES REGULADORAS PARA A CONCESIÓN DE 1 BOLSA PARA A REALIZACIÓN DE TAREFAS DE ANIMACIÓN SOCIOCULTURAL E TURÍSTICA, EN RÉXIME DE CONCORRENCIA COMPETITIVA, e se procede á súa convocatoria: Estas bases teñen por obxecto convocar, en réxime de concorrencia competitiva e de acordo cos principios de obxectividade e publicidade, UNHA (1) BOLSA PARA A REALIZACIÓN DE TAREFAS DE ANIMACIÓN SOCIOCULTURAL E TURÍSTICA NO SERVIZO MUNICIPAL DE CULTURA E XUVENTUDE, coa finalidade de promover e completar a súa formación durante a tempada de verán do ano 2018. A bolsa terá unha duración de tres meses (do 18 de xuño ao 17 de setembro), cun total de 37 horas semanais, en horario fixado segundo as necesidades do servizo. A dotación total económica da bolsa será de 3.000 € brutos (menos os impostos que procedan) máis a parte correspondente da cota empresarial á Seguridade Social. O pagamento da bolsa realizarase por mensualidades completas ou parte proporcional. Esta cantidade será incompatible con calquera outra actividade remunerada, calquera que sexa a súa natureza. A convocatoria, a selección das persoas candidatas e a realización dos traballos que dan dereito á bolsa suxeitaranse ao previsto nestas bases, á Lei Xeral de Subvencións e á Lei de Procedemento Administrativo Común das AA. PP. A aceptación da bolsa non xenera ningún tipo de vínculo laboral, administrativo nin de calqueira outra natureza contractual ou legal entre o Concello de Caldas de Reis e o/a beneficiario/a, sen perxuicio da alta no Réxime Xeral da Seguridade Social, de acordo co establecido no Real Decreto 1493/2011, de 24 de outubro, polo que se regulan os termos e as condicións de inclusión no Réxime Xeral da Seguridade Social das persoas que participen en programas de formación, no desenvolvemento do previsto na disposición adicional terceira da Lei 27/2011, de 1 de agosto, sobre actualización, adecuación e modernización do sistema da Seguridade Social. Poderán optar á bolsa tódas as persoas físicas que, tendo plena capacidade de obrar e non estando inhabilitadas para obter axudas e subvencións públicas, reúnan os seguintes requisitos: 1.—Ter a nacionalidade española ou dalgún dos países membros da Unión Europea, e ser residentes en España.2.—Estar en posesión do título de Técnico Superior en Animación Sociocultural e Turística na data que remate o prazo de presentación de instancias. Dita titulación deberá estar debidamente expedida polo organismo oficial competente. Dita titulación deberá ser, cando menos, obtida no ano 2008 ou con posterioridade a esa data.4.—Posuír a capacidade funcional necesaria para o desenvolvemento da bolsa.5.—Estar disposto/a a asumir os gastos de desprazamento ao centro de traballo.6.—Non estar incurso nalgunha das prohibicións sinaladas no artigo 13 da Lei 38/2003, de 17 de novembro, xeral de subvencións. As persoas interesadas presentarán no Rexistro Xeral do Concello de Caldas de Reis en horario de 09.00 a 14.00 horas, de luns a venres, ou ben no rexistro electrónico municipal, nun prazo de OITO DÍAS NATURAIS, a contar dende o seguinte á publicacion das presentes bases no Boletín Oficial da Provincia de Pontevedra e na sede electrónica municipal https://caldasdereis.sedelectronica. gal a seguinte documentación: a) Instancia de admisión para participar nas probas de selección dirixida ao Genesis Belen El Ftouhi Garrobo. b) Fotocopia compulsada, por ámbalas dúas caras, do Documento Nacional de Identidade. c) Fotocopia compulsada do documento acreditativo da titulación esixida. d) Fotocopia compulsada dos méritos que alegue o/a candidato/a. e) Curriculum vitae actualizado f) Certificado actualizado de Delitos de Naturaleza Sexual expedido polo Ministerio de Xustiza g) Declaración responsable de non estar incurso en ningunha das causas de prohibición para ser beneficiario de axudas públicas, a que fai referencia o artigo 13.2 da Lei 38/2003, de 17 de novembro, xeral de subvencións e autorizando ao Concello de Caldas para obter as certificacións da Axencia Estatal da Administración Tributaria, da Facenda da Comunidade Autónoma e da Tesourería da Seguridade Social. h) Declaración responsable conforme se está disposto a asumir os gastos de desprazamento ao centro de traballo. As solicitudes tamén poderán presentarse na forma prevista no art.16.4 da Lei 39/2015, neste caso deberá enviarse un fax ao Concello coa notificación do envío, no prazo previsto e en horario de 09.00 a 14.00 horas (nº Fax 986 530393) Para a selección do/a bolseiro/a constituirase unha comisión, que estará integrada polos seguintes membros: PRESIDENTA: A Técnico de Cultura do Concello de Caldas de Reis VOGAIS: O Informador Xuvenil do Concello de Caldas de Reis O Monitor Deportivo do Concello de Caldas de Reis SECRETARIA: A Xeral do Concello de Caldas de Reis ou funcionario en quen delegue. A selección levarase a cabo mediante unha entrevista persoal e a valoración de méritos, conforme o seguinte baremo: Será realizada co fin de valorar o coñecemento e capacidade dos bolseiros/as e versará sobre a programación do Departamento da Concellería de Educación, Cultura, Xuventude e Deportes do Concello, así coma do seu currículum co fin de poder comprobar a preparación e dispoñibilidade dos/as candidatos/as nas materias relacionadas coas actividades que se van desenvolver en dita Concellería. A data, hora e lugar da entrevista fixarase por Resolución da Alcaldía e será publicada no taboleiro de anuncios do Concello e na sede electrónica municipal. Os/as aspirantes deben acudir á proba provistos do DNI A) Título de Monitor/a de Actividades de Tempo Libre: 1,50 puntos B) Título de Director/a de actividades de TempoLibre: 2 puntos C) Certificado de perfeccionamento ou especialización de carácter monográfico en Actividades de Tempo Libre: 0,50 por cada certificado, ata un máximo de 1,50 puntos D) Formación complementaria: Por cursos, xornadas, monográficos, etc. en materia de igualdade de xénero, discapacidade, ou calquera outra relacionada coas tarefas a desempeñar: 0,50 puntos por cada certificado, ata un máximo de 1,50 puntos E) Coñecemento acreditado do idioma galego: Curso de iniciación ou Celga 3: 0.25 puntos Curso de Perfeccionamento ou Celga 4: 0.50 puntos (no caso de ter os dous cursos terase en conta só o de maior puntuación) Os/as candidatos/as á bolsa deberán presentarse de xeito obrigatorio a todas as probas. No suposto de que dous ou máis aspirantes á bolsa acaden a mesma puntuación, a selección realizarase mediante sorteo público. Unha vez rematen as probas de selección, o Tribunal propoñerá ao Sr. Alcalde-Presidente o beneficiario/a da beca para que sexa adxudicada por este. A Resolución do procedemento e a súa notificación realizarase con anterioridade ao 18 de xuño de 2018, e será publicada no Taboleiro do Concello de Caldas de Reis e na sede electrónica municipal. Os/as aspirantes seleccionados/as incorporaranse trala aceptación da beca. No suposto de que un adxudicatario, por calquera motivo, non poida realizalas ou renuncie á bolsa, será sustituido polo candidato seguinte pola orde de puntuación. O/A bolseiro/a presentará ao remate da bolsa unha memoria relativa ás tarefas realizadas. O pagamento do importe da bolsa realizarase por mensualidades completas ou parte proporcional e estarán suxeitas ás retencións que procedan, de conformidade ao Regulamento do imposto sobre a renda das persoas físicas. Transcorridos tres meses dende o final do proceso selectivo, a documentación presentada, excepto a instancia, será destruída, polo que se lles recomenda aos interesados que a retiren no referido prazo. O Alcalde-Presidente do Concello de Caldas de Reis poderá, en calquera momento, mediante unha resolución motivada, revogar a bolsa á persoa adxudicataria se non cumpre debidamente as condicións esixidas nestas bases, ou as normas xerais de funcionamento do Concello, aténdose ao establecido nos artigos 36 e seguintes da Lei 38/2003, de 17 de novembro, xeral de subvencións, e suspendendo o aboamento da bolsa. De concorrer algunha das causas previstas no artigo 37 da Lei 38/2003, de 17 de novembro, xeral de subvencións, corresponderá o reintegro total cando o beneficiario incumpre total e absolutamente as condicións impostas para a concesión e a execución da bolsa. O tribunal resolverá as dúbidas que se presenten e tomará os acordos necesarios para a boa orde da selección. Contra os acordos do tribunal poderá interpoñerse o recurso procedente ante o órgano competente (Alcalde-Presidente). De conformidade co previsto na Lei 39/2015 de 1 de outubro. A solicitude das bolsas implica o coñecemento e aceptación das presentes Bases. O Alcalde Juan Manuel Rey Rey